**MarijampolĖs vaikų LOPŠELIO-darželio „VARPELIS“ REORGANIZAVIMO prijungimo būdu prie Marijampolės VAIKŲ LOPŠELIO-DARŽELIO „RŪTA“ REORGANIZAVIMO sąlygų APRAŠAS**

**I SKYRIUS**

**BENDROSIOS NUOSTATOS**

1. Marijampolės vaikų lopšelio-darželio „Varpelis“ reorganizavimo prijungimo būdu prie Marijampolės vaikų lopšelio-darželio „Rūta“ reorganizavimo sąlygų aprašas (toliau – aprašas) nustato reorganizuojamos įstaigos – Marijampolės vaikų lopšelio-darželio „Varpelis“ reorganizavimo prijungimo būdu prie reorganizavime dalyvaujančios įstaigos – Marijampolės vaikų lopšelio-darželio „Rūta“ tvarką.

2. Aprašas parengtas vadovaujantis Lietuvos Respublikos civilinio [kodekso](https://www.e-tar.lt/portal/lt/legalAct/TAR.8A39C83848CB/asr) 2.96, 2.97 ir 2.99 straipsniais, Lietuvos Respublikos vietos savivaldos [įstatymo](https://www.e-tar.lt/portal/lt/legalAct/TAR.D0CD0966D67F/asr) 16 straipsnio 2 dalies 21 punktu, Lietuvos Respublikos biudžetinių įstaigų [įstatymo](https://www.e-tar.lt/portal/lt/legalAct/TAR.3A756D83A99B/asr) 4 straipsnio 2 dalimi, 3 dalies 4 punktu ir 4 dalimi, 14 straipsniu, Lietuvos Respublikos švietimo [įstatymo](https://www.e-tar.lt/portal/lt/legalAct/TAR.9A3AD08EA5D0/asr) 44 straipsnio 5 ir 6 dalimis, 58 straipsnio 1 dalies 3 punktu.

**II SKYRIUS**

**REORGANIZUOJAMOS BIUDŽETINĖS ĮSTAIGOS**

3. Reorganizuojamo juridinio asmens – Marijampolės vaikų lopšelio-darželio „Varpelis“ duomenys:

3.1. teisinė forma – biudžetinė įstaiga;

3.2. buveinė – Jaunimo g. 3, LT-68247 Marijampolė;

3.3. juridinis asmens kodas – 190448919;

3.4. registras, kuriame kaupiami ir saugomi duomenys apie Marijampolės vaikų lopšelį-darželį „Varpelis“ – Juridinių asmenų registras.

4. Reorganizavime dalyvaujančios biudžetinės įstaigos – Marijampolės vaikų lopšelio-darželio „Rūta“ duomenys:

4.1. teisinė forma – biudžetinė įstaiga;

4.2. buveinė – Draugystės g. 5A, LT-68255 Marijampolė;

4.3. juridinio asmens kodas – 190449444.

4.4. registras, kuriame kaupiami ir saugomi duomenys apie Marijampolės vaikų lopšelį-darželį „Rūta“ – Juridinių asmenų registras.

**III SKYRIUS**

**REORGANIZAVIMO BŪDAS IR PO REORGANIZAVIMO VEIKSIANTI NAUJA BIUDŽETINĖ ĮSTAIGA**

5. Reorganizavimo būdas – prijungimas, Marijampolės vaikų lopšelis-darželis „Varpelis“ reorganizuojamas prijungiant prie Marijampolės vaikų lopšelio-darželio „Rūta“.

6. Po reorganizacijos pasibaigianti biudžetinė įstaiga – Marijampolės vaikų lopšelis-darželis „Varpelis“.

7. Po reorganizacijos veiksianti biudžetinė įstaiga – Marijampolės vaikų lopšelis-darželis „Rūta“.

**IV SKYRIUS**

**REORGANIZAVIMO ETAPAI IR LAIKAS**

8. Reorganizavimo pradžia – informacijos apie reorganizavimo sąlygų sudarymą viešo paskelbimo dienraštyje diena.

9. Reorganizavimo pabaiga – 2021 m. rugpjūčio 31 d.

10. Biudžetinių įstaigų ­Marijampolės vaikų lopšelis-darželis „Varpelis“ (reorganizuojamas) ir Marijampolės vaikų lopšelis-darželis „Rūta“ (dalyvaujantis reorganizavime) vadovai parengia ir pasirašo reorganizavimo sąlygas.

11. Apie sudarytas reorganizavimo sąlygas paskelbiama viešai spaudoje. Ne vėliau kaip pirmą informacijos apie reorganizavimo sąlygų sudarymą viešo paskelbimo dieną valstybės įmonės VĮ Registrų centro Marijampolės filialui pateikiami dokumentai, reikalingi reorganizuojamų įstaigų teisiniam statusui įregistruoti: Marijampolės vaikų lopšeliui-darželiui „Varpelis“, teisinį statusą „reorganizuojamas“, Marijampolės vaikų lopšeliui-darželiui „Rūta“ teisiniam statusui „dalyvaujantis reorganizavime“.

12. Reorganizuojamas – Marijampolės vaikų lopšelis-darželis „Varpelis“, ir reorganizavime dalyvaujantis – Marijampolės vaikų lopšelis-darželis „Rūta“ apie reorganizavimo sąlygų sudarymą raštu praneša visiems juridinių asmenų kreditoriams (atsakingi vykdytojai – Marijampolės vaikų lopšelio-darželio „Rūta“ direktoriaus pavaduotojas, laikinai atliekantis direktoriaus pareigines funkcijas, ir Marijampolės vaikų lopšelio-darželio „Varpelis“ direktoriaus pavaduotojas, laikinai atliekantis direktoriaus pareigines funkcijas).

13. Ne vėliau kaip iki 2021 m. gegužės 1 d. raštu pranešama kiekvieno Marijampolės vaikų darželio „Varpelis“ vaiko tėvams (globėjams) apie vaikų lopšelio-darželio reorganizavimą (atsakingas vykdytojas – Marijampolės vaikų lopšelio-darželio „Varpelis“ direktoriaus pavaduotojas, laikinai atliekantis direktoriaus pareigines funkcijas).

14. Marijampolės savivaldybės tarybai priėmus sprendimą dėl Marijampolės vaikų lopšelio-darželio „Varpelis“ reorganizavimo prijungimo būdu prie Marijampolės vaikų lopšelio-darželio „Rūta“ reorganizavimo sąlygų patvirtinimo ir po reorganizacijos veikiančios biudžetinės įstaigos Marijampolės vaikų lopšelio-darželio „Rūta“ nuostatų patvirtinimo:

14.1 teisės aktų nustatyta tvarka ir terminais reorganizuojamos ir reorganizavime dalyvaujančios įstaigos darbuotojai ir vadovai, kurių pareigybės 2021 m. rugpjūčio 31 d. naikinamos, įspėjami apie darbo sąlygų pakeitimą ar galimą atleidimą iš darbo (atsakingi vykdytojai – Marijampolės vaikų lopšelio-darželio „Rūta“ direktorius, Marijampolės vaikų lopšelio-darželio „Varpelis“ direktoriaus pavaduotojas, laikinai atliekantis direktoriaus pareigines funkcijas ir Marijampolės savivaldybės administracija);

14.2. apie mokyklų reorganizavimą pranešama Marijampolės apskrities valstybinės mokesčių inspekcijos Marijampolės skyriui, Valstybinio socialinio draudimo fondo valdybos Marijampolės skyriui (atsakingi vykdytojai – Marijampolės vaikų lopšelio-darželio „Rūta“ direktorius, Marijampolės vaikų lopšelio-darželio „Varpelis“ direktoriaus pavaduotojas, laikinai atliekantis direktoriaus pareigines funkcijas);

14.3. iki 2021 m. rugpjūčio 31 d. atliekamas reorganizuojamo Marijampolės vaikų lopšelio-darželio „Varpelis“ turto ir skolų (mokėtinų ir gautinų) bei įsipareigojimų inventorizavimas. Visi turto įvertinimo ir inventorizavimo dokumentai yra neatsiejama reorganizavimo dalis (atsakingas vykdytojas – Marijampolės vaikų lopšelio-darželio „Varpelis“ direktoriaus pavaduotojas, laikinai atliekantis direktoriaus pareigines funkcijas);

14.4. iki 2021 m. rugsėjo 1 d. VĮ Registrų centro Marijampolės filialui registruoti pateikiami naujos redakcijos Marijampolės vaikų lopšelio-darželio „Rūta“ nuostatai (atsakingas vykdytojas – Marijampolės vaikų lopšelio-darželio „Rūta“ direktorius);

14.5. teisės aktų nustatyta tvarka pateikiamas prašymas VĮ Registrų centro Marijampolės filialui dėl Marijampolės vaikų lopšelio-darželio „Varpelis“ išregistravimo (atsakingas vykdytojas – Marijampolės vaikų lopšelio-darželio „Varpelis“ direktoriaus pavaduotojas, laikinai atliekantis direktoriaus pareigines funkcijas).

15. 2021 m. rugpjūčio 31 d. baigiančio veiklą Marijampolės vaikų lopšelio-darželio „Varpelis“ teisės ir pareigos, valdomas turtas pereina po reorganizavimo veiksiančiam Marijampolės vaikų lopšeliui-darželiui „Rūta“.

16. Reorganizavimas vykdomas, prievolės baigiamos vykdyti iš reorganizuojamos įstaigos ir reorganizavime dalyvaujančiai įstaigai patvirtintų biudžetinių asignavimų.

**V SKYRIUS**

**ĮSTAIGOS, PO REORGANIZAVIMO VEIKIANČIOS BIUDŽETINĖS ĮSTAIGOS SAVININKO TEISES IR PAREIGAS ĮGYVENDINANTI INSTITUCIJA**

16. Po reorganizavimo veiksiančios biudžetinės įstaigos Marijampolės vaikų lopšelio-darželio „Rūta“ savininko teises ir pareigas įgyvendina Marijampolės savivaldybės taryba.

17. Aprašas skelbiamas reorganizuojamų biudžetinių įstaigų interneto svetainėse (http://www.marijampolevarpelis.lt, http://www.rutald.lt) ir vieną kartą raštu apie Aprašo paskelbimą pranešama visiems kreditoriams.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lopšelio-darželio „Rūta“ direktoriaus pavaduotoja,

laikinai atliekanti direktoriaus pareigines funkcijas Audronė Putauskienė

Lopšelio-darželio „Varpelis“ direktoriaus pavaduotoja,

laikinai atliekanti direktoriaus pareigines funkcijas Nijolė Masikonienė